Prioritisering van plaasmoorde: AfriForum gaan polisiehoof ontmoet | Maroela Media
Huispryse styg weer weens groter aanvraag
Oliestorting stel Mauritiaanse lewens, natuur in gevaar
ANC verdeeld oor Internasionale Strafhof
Rusland se Covid-19-entstof met agterdog bejeën
Dringende ingryping by Kaapstad-aktekantoor versoek
Luister in 3 minute: Staatsamptenare kry nog volle salarisse vir minder werk
Prioritisering van plaasmoorde: AfriForum gaan polisiehoof ontmoet
Die burgerregte-organisasie, AfriForum, gaan volgende maand met die waarnemende nasionale polisiekommissaris vergader, om die wyse waarop plaasmoorde geprioritiseer kan word, te bespreek.
Dít volg op die polisiekommissaris, lt.genl. Khomotso Phahlane, se opmerking in die media vroeër vanjaar dat plaasmoorde groter prioriteit moet geniet. “Dié uitspraak was egter nie ŉ besluit wat deur die polisie geneem is nie, maar moet eerder gesien word as erkenning dat daar wel ŉ probleem bestaan,” het Ernst Roets, adjunk uitvoerende hoof van AfriForum, gesê.
“AfriForum beplan om nie net sekere voorstelle aan lt.genl. Phahlane te maak nie, maar om ook ŉ petisie te oorhandig waarop meer as 100 000 beswaarde lede van die publiek eis dat plaasmoorde geprioritiseer word,” het Roets gesê.
“Dit is nóú die beste geleentheid om ŉ werklike impak te maak en dit is belangrik dat soveel lede van die publiek as moontlik, wat AfriForum se besware oor plaasmoorde deel, dié petisie onderteken. Dit is nie bloot ŉ petisie wat in ŉ asblik sal beland nie, maar ŉ petisie wat op die lessenaar van die nasionale polisiekommissaris geplaas sal word.”
Vir meer inligting oor die petisie besoek www.stopdiemoorde.co.za. Die vergadering vind op 4 Mei plaas.
‘Moordverdagte’ geskiet toe hy losbrand
ANC-veterane: ‘Zuma moet waai’
Ek verstaan nie, so maand of wat gelede was daar n berig dat plaasmoorde nou n prioriteits misdaad is, en nou?
Wel soos dinge die afgelope paar maande gegaan het is net nog n bewys dat dit toe nie so is nie
Dis maar alles propaganda tegnieke om ‘n multi-kultrele Nuwe SA in toom te probeer hou sonder dat daar ooit werklik uitvoering gegee word aan die oplossings van griewe en probleme. So word die pad gelyk gemaak na Nuwe (onvolhoubare) Ordes waaraan baie van ons “leiers” reeds sedert 1910 uitverkoop is. Die burgery se koppe is lankal so gesmokkel of ontkennend in die sand dat niemand meer ‘n volle perspektief oor het nie. Die tragedie is dat daar nie werklik meer enige strukture, – ook onder die “Volk”, – oor is wat daadwerklik ‘n saak van erns kan beredder nie. So… Lees meer »
Dit wat prioriteite genoem word en dit wat werklik soos prioriteite hanteer word is nie altyd dieselfde nie – moenie vir die mond kyk nie , kyk vir die hande…
Wanneer word plaasmoorde soos prioriteite behandel deur BEHOORLIKE ondersoekbeamptes, voldoende middele, behoorlike aanklaers en effektiewe vervolging. As hierdie aanwesig is kan dit genoem word wat dit wil. Ongelukkig is die kwaliteit SAPD beskikbaar uiters verdag, die wil om te ondersoek afwesig en so vir die res van die boustene wat ‘n effektiewe vervolging teweegbring. Vra maar vir die wat weet..
SAPS top struktuur is aangestel om die NDR se doelwitte te behaal – hoe sal hulle dan uitvoering kan gee aan iets wat in konflik is met hierdie doelwitte?
Ag mense hou op moan en teken die petisie…dit kan dalk net help….mens weet nooit….om te moan gaan net mooi niks help nie